open-index/open-wikipedia-markdown huggingface dataset:
Futuracha Pro

**Futuracha Pro** je písmo, ktoré navrhol Odysseas Galinos Paparounis v roku 2018. Vzhľad jednotlivých písmen sa upravuje automaticky v závislosti od zadaných slov. Tvar a dizajn písma v štýle art deco boli inšpirované pohybmi švábov.

## Referencie

Kategória:Typy písma
9.0: Live

**9.0: Live** je prvý koncertný album americkej metalovej skupiny Slipknot. Bolo vydané 1. novembra 2005 vydavateľstvom Roadrunner Records ako album pozostávajúce z dvoch CD. 

Album obsahuje piesne z prvých troch albumoch kapely Slipknot, Iowa a Vol. 3: (The Subliminal Verses) a pôsobí ako kompilácia skladieb nahraných počas koncertov v Singapúre, Tokiu, Osake, Las Vegas, Phoenixe, New York City a Dalase.

Kapela zakomponovala do repertuáru svojho prvého live albumu aj menej hrané skladby ako Purity, Eeyore či Get This. 

## Zoznam skladieb
**CD 1**
# "The Blister Exists" - 6:24
#"(sic)" - 3:52
#"Disasterpiece" - 6:47
#"Before I Forget" - 4:24
#"Left Behind" - 3:44
#"Liberate" - 3:48
#"Vermilion" - 5:56
#"Pulse of the Maggots" - 5:06
#"Purity" - 5:12
#"Eyeless" - 4:19
#"Drum Solo" - 3:58
#"Eeyore" - 2:16

**CD 2**
#"Three Nil" - 5:03
#"The Nameless" - 5:28
#"Skin Ticket" - 6:03
#"Everything Ends" - 5:03
#"The Heretic Anthem" - 4:08
#"Iowa" - 6:37
#"Duality" - 6:07
#"Spit It Out" - 5:29
#"People = Shit" - 5:53
#"Get This" - 2:44
#"Wait and Bleed" - 3:44
#"Surfacing" - 5:50

## Obsadenie
* Corey Taylor – spev 
* Mick Thomson – gitara 
* Shawn Crahan – bicie 
* Craig Jones – sample 
* James Root – gitara 
* Chris Fehn – vokály 
* Paul Gray – basgitara 
* Joey Jordison – bicie 
* Sid Wilson – DJ

Kategória:Albumy skupiny Slipknot
Kategória:Koncertné albumy z 2005
Bodliak na plavkách

***Bodliak na plavkách*** je debutový album Laca Lučeniča z roku 1985 nahratý pod taktovkou skupiny Limit. Hudbu vytvoril sám Lučenič, piesne mu otextoval Kamil Peteraj a dve piesne s ním naspieval aj Peter Nagy.

## Kritika
Lučenič svojim debutovým albumom bez pochýb priniesol do slovenskej populárnej hudby dôležitý novátorský zoznam skladieb, drží sa skôr popovej vlny a nadväzuje na spoluprácu s Mirom Žbirkom. Jeho osobný prínos je však nezameniteľný. Album býva označovaný za prvý elektronický slovenský hudobný album (plné využitie syntetizátorov a sekvencerov), Laco na ňom pracoval už od roku 1983. Na albume sa nachádzajú aj dve doteraz oceňované balady - „Hádanky tiel“ a „Z tých dní“.

## Zoznam skladieb

## Výroba albumu
* Laco Lučenič – spev, vokály, syntetizátory, klávesové nástroje, basová gitara, elektrická gitara, bicie nástroje, perkusie
* Miroslav Žbirka – elektrická gitara
* Jaroslav Janas –basová gitara
* Jozef Lacena – elektronické bicie
* Peter Nagy – spev (1, 7)
* Jana Vaculová – čelo
* Ivan Minárik – programovanie, technická spolupráca
;Produkcia
* Peter Smolinský – zvuková réžia, špeciálne efekty
* Martin Karvaš – hudobná réžia
* Štefan Danko – zodpovedný redaktor
* Eugen Takács – mastering 
* Július Kinček – sprievodný text na obale
* Michaela Kordová–Šimková – dizajn obalu

## Referencie

Kategória:Albumy Laca Lučeniča
Kategória:Debutové albumy
Kategória:Hudobné albumy z 1985
Postriežka

náhľad|Americký poľovník striehne na posede na jelene
**Postriežka** alebo nesprávne *čakaná* je individuálny spôsob poľovania, pri ktorom poľovník stojí alebo sedí v úkryte pri priechodoch zveri alebo na miestach, kde sa zver chodí pásť, a striehne na jej priblíženie, pričom poštriežkou sa rozumie aj miesto upravené na takýto spôsob lovu. Ako úkryt môže poľovník použiť ker, skupinu stromov, vopred pripravený zásed alebo záštitu či vysoký posed, na ktorom vetriaca zver poľovníka nespozoruje tak rýchlo, ako keď je na zemi. Miesto musí zaujať zavčasu, skôr, než zver prichádza na predpokladané miesto. Najvhodnejší čas na postriežku je ráno alebo večer, no možno takto poľovať aj v inom čase, v závislosti od druhu zveri, na ktorú sa poľuje.

## Referencie

## Pozri aj
* posliedka
* vábenie

Kategória:Poľovníctvo
Fakulta jaderná a fyzikálně inženýrská ČVUT

**Fakulta jadrového a fyzikálneho inžinierstva** (česky **Fakulta jaderná a fyzikálně inženýrská ČVUT** v Praze, **FJFI**), je jednou z fakúlt ČVUT v Prahe.

## História
Fakulta bola založená v roku 1955 ako Fakulta technickej a jadrovej fyziky, pôvodne ako súčasť Karlovej univerzity. Svoje terajšie meno získala v roku 1959, kedy bola presunutá a stala sa súčasťou ČVUT. V 60. rokoch 20. storočia na Katedre jadrovej chémie fakulty pôsobil známy český vedec a spisovateľ František Běhounek, mimo iného žiak Marie Curieovej-Skłodowskej. V rokoch 1967 - 1972 bol dekanom fakulty prof. Čestmír Šimáně, jeden z najvýznamnejších českých jadrových fyzikov, ktorý na fakulte vedecky a pedagogicky pôsobil viac než 40 rokov. 

Fakulta sa od začiatku profilovala ako špičkové vedecké pracovisko a ako elitná vzdelávacia inšitúcia po vzore známych univerzít bývalého Sovietskeho zväzu, ale aj západných pracovísk. Výuka bola stavaná na širokých teoretických prírodovedeckých základoch, ale presahujúca do moderných aplikačných oblastí, čo dovoľovalo študentom a absolventom dobre sa orientovať vo vedeckom prostredí aj praxi. Postupom času sa vyprofilovali tri hlavné smery výuky a výskumu na fakulte: matematika a matematické inžinierstvo; fyzika a fyzikálne inžinierstvo; a chemické jadrové inžinierstvo.

## Štúdium a výskum
Na fakulte sú momentálne štyri hlavné smery výuky a výskumu - k spomínaným matematickým, fyzikálnym a jadrovo chemickým zameraniam sa pridali informatické odbory. 

V bakalárskom štúdiu fakulta ponúka bakalárske štúdium v študijných programoch, ktoré zahŕňajú oblasti čistej aj aplikovanej matematiky, informatiky, fyziky a fyzikálneho inžinierstva, kvantových technológii, jadrovej chémie či rádiologickej techniky. Vo väčšine týchto špecializácii je možné pokračovať aj v nadväzujúcom magisterskom štúdiu. 

Fakulta ponúka taktiež doktorské študijné programy vo všetkých oblastiach jej špecializácie.

## Referencie

Kategória:České vysoké učení technické v Praze
Pirin (rozlišovacia stránka)

**Pirin** môže byť:

* pohorie v juhozápadnom Bulharsku, pozri Pirin
* národný park v juhozápadnom Bulharsku, pozri Národný park Pirin 
* vrch v pohorí Pirin v juhozápadnom Bulharsku, pozri Pirin (vrch)
* dedina v juhozápadnom Bulharsku, pozri Pirin (Blagoevgrad)
Šíravská ulica (Bratislava)

**Šíravská ulica** je ulica v Bratislave, v mestskej časti Vrakuňa.

Šíravská ulica sa vo Vrakuni križuje len Poľnohospodárskou ulicou. Na tejto ulici sa nachádza zastávka mestskej hromadnej dopravy.

Pomenovaná je po Zemplínskej šírave. V roku 1912 bola pri tejto ulici postavená prvá maďarská škola vo Vrakuni, ktorá bola v roku 2017 zrekonštruovaná a prerobená na dializačné stredisko B. Braun Avitum s.r.o.

## Zariadenia
* Služby
** Miestny úrad Vrakuňa
** Zdravotné stredisko - B. Braun (na rohu Šíravskej a Poľnohospodárskej ulice)
** Polícia
* Potraviny
** Mäso-údeniny ORBÁN

## Dopravné spojenie

## Referencie

Kategória:Ulice vo Vrakuni
Moje československé Vianoce

***Moje československé Vianoce*** je štúdiový album Vaša Patejdla, ktorý 13. novembra 2020 vydalo hudobné vydavateľstvo Mapple Tree Music.

## Zoznam skladieb

## Výroba albumu
* Vašo Patejdl - klávesové nástroje, programovanie
* Juraj Burian - gitara (4, 8-11)
* Šárka Marková - vokály (8)
;Produkcia
* Jozef Krajčovič - mixovanie, mastering
* Jakub Viktora - fotografie
* Jiří Strážnický - dizajn obalu

## Referencie

Kategória:Albumy Vaša Patejdla
Kategória:Hudobné albumy z 2020
Times New Roman

náhľad| Times New Roman
náhľad| Porovnanie fontov Times New Roman a Georgia
**Times New Roman** je jedno z najpoužívanejších serifových typografických písiem. Bolo navrhnuté v roku 1931 Stanleym Morison a Victorom Lardentom pre britský denník The Times. Tvorcovia vychádzali zo staršieho písma Plantin, ktoré upravili pre lepšiu čitateľnosť a úsporu miesta.

Pre nový font sa vžilo označenie Times New Roman. Prvýkrát bolo písmo použité v denníku The Times 3. októbra 1932.

Vďaka svojej všadeprítomnosti mal Times New Roman veľký vplyv na ďalší vývoj mnohých fontov pred aj po nástupe digitálnych médií. Príkladom je písmo Georgia, ktoré má veľmi podobný rez, ale o niečo širšie serify (tiež pätky; má však "skákajúce číslice").

Hoci denník The Times font naďalej nevyužíva, je Times New Roman hojne používané pre sadzbu kníh. Najmä vďaka prijatí spoločnosťou Microsoft (font je používaný ako predvolený vo väčšine jej textových procesorov a internetových prehliadačov) sa tak stalo jedným z najpoužívanejších typografických písiem histórie.

Times New Roman je komerčný font licencovaný firmou Monotype, ktorý je možné v jeho najnovších verziách (napr. Verzia 5.x) získať iba jeho zakúpením alebo zakúpením softvéru, ktorého tvorcovia zaplatili za licencie. Staršie verzie tohto fontu (napr. verzia 2.82 z roku 2000) obsahujúce menší počet znakov je možné získať bezplatne, ale len ako freeware s obmedzenými možnosťami použitia.

Vo svete slobodného softvéru sa zvyčajne miesto fontu Times New Roman používa jeden z fontov šírených pod slobodnou licenciou, napríklad: Liberation Serif, Nimbus Roman No9 L, FreeSerif a podobne.

Okrem označenia Times New Roman sa pre toto písmo niekedy používa označenie Times Roman. Písmo Times Roman je licencované (predávané) firmou Linotype, zatiaľ čo písmo Times New Roman je licencované (predávané) firmou Monotype. Tieto dve konkurenčné písma sú prakticky úplne identické a rozdiely je možné vidieť len v nepatrných detailoch vzhľade niektorých znakov (napr. Číslica 5, alebo vo veľkom písmene S). Písmo Times New Roman dlhodobo nebolo predinštalované napr. v operačnom systéme Mac OS a naopak v ňom bolo písmo Times Roman od firmy Linotype. Až v novších verziách Mac OS X sú obe tieto písma predinštalované. Times Roman sa v mnohých aplikáciách v Mac OS dodnes používa ako predvolené serifové písmo.

## Referencie

## Literatúra
* Lawson, Alexander S., *Anatomy of a Typeface.* Godine: 1990. .
* Macmillan, Neil. *An A-Z of Type Designers.* Yale University Press: 2006. .

Kategória:Typy písma
TV Turiec

**TV Turiec** je regionálna informačná televízna stanica regiónu Turiec. Bola založená 14. februára 1996 ako obchodná spoločnosť, ktorej jediným vlastníkom je mesto Martin. Do obchodného registra bola zapísaná 18. marca 1996. Je súčasťou lokálnych televízií Slovenska LOTOS. Sídlo TVT je na ulici Moskovskej 127 v Martine.

## Externé odkazy
* TV Turiec na sociálnej sieti Facebook
* TV Turiec na Youtube
* Oficiálna stránka

## Referencie


Kategória:Regionálne televízne stanice na Slovensku
Kategória:Martin (mesto na Slovensku)
Kategória:Organizácie v Martine
Frances Sternhagenová

**Frances Sternhagenová** (* 13. január 1930, Washington, USA† 27. november 2023, New Rochelle, New York) bola americká herečka. 

## Detstvo a mladosť
Jej otcom bol John M. Sternhagen a matkou bola Gertrude Hussey. Navštevovala Madeira School a Potomac vo Virgínii. Študovala na Univerzite Vassar College v New Yorku. 

## Kariéra
V rokoch 1953 až 1954 pracovala vo Washingtonskej Arena Stage. V roku 1955 debutovala na Broadwayi ako slečna T. Muse v predstavení *The Skin of Our Teeth*.

V roku 1971 si zahrala po boku Jessicy Tandy a Colleen Dewhurst v predstavení *All Over*. 

V roku 1974 účinkovala v divadelnej hre *The Good Doctor*, za ktorú získala ocenenie Tony a Drama Desk. V roku 1981 si zahrala v sci-fi filme *Outland*, po boku Seana Conneryho. V rovnakom roku sa pripojila k natáčaniu televízneho seriálu *Cheers*, kde za svoj herecký výkon získala dve nominácie na Primetime Emmy.  V októbri 1983 mal premiéru film s názvom *Romantic Comedy*, kde mala vedľajšiu postavu po boku Mary Steenburgen. 

Na divadelných doskách v roku 1988 stvárnila hlavú postavu v predstavení *Driving Miss Daisy*. Postavu Daisy Werthan hrala dva roky, mimo divadlo Broadway. O rok neskôr (1989) stvárnila matku Farrah Fawcett vo filme *See You in the Morning*. 

Menšiu rolu stvárnila vo filme *Misery* z roku 1990, podľa knižnej predlohy Stephena Kinga. 

V roku 1995 si zahrala v divadelnom predstavení filmu z roku 1949, *The Heiress*. V predstavení sa objavila po boku Olivie de Havilland či Ralpha Richardsona. V rovnakom roku nahrala audio ku knihe od Stephena Kinga, *Dolores Claiborne*. 

Objavila sa tiež v niekoľkých častiach televízneho seriálu ''Sex v meste'', v rokoch 2000 až 2002. 

Jednou z vedľajších postáv stvárnila aj vo filme *The Mist* z roku 2007.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Držitelia Drama Desk
Kategória:Držitelia ceny Tony
Kategória:Osobnosti z Washingtonu D.C.
Septicflesh

**Septicflesh** raz **Septic Flesh** je grécka death metalová skupina, ktorá vznikla v Aténach v roku 1990. 

## Diskografia
* Mystic Places of Dawn (1994)
* Esoptron (1995)
* Ophidian Wheel (1997)
* A Fallen Temple (1998)
* Revolution DNA (1999)
* Sumerian Daemons (2003)
* Communion (2008)
* The Great Mass (2011)
* Titan (2014)
* Codex Omega (2017)
* Modern Primitive (2022)

## Členovia skupiny
**Súčasní členovia**

* Spiros A. - basgitara/spev (1990 - 2003, 2007 - súčasnosť)
* Chris A. - gitara (1990 - 2003, 2007 - súčasnosť)
* Sotiris V. - gitara/spev (1990 - 2003, 2007 - súčasnosť)
* Krimh - bicie (2014 - súčasnosť)
* Psychon - gitara (2008 - súčasnosť) (Naživo)

**Bývalí členovia**

* Fotis Benardo - bicie (2003, 2007 - 2014)
* Bob Katsionis - klávesy (2003)
* Dimitris Valasopoulos - bicie (1990 - 1991)
* Lethe - bicie (1999 - 2003)
* Magnus Wampyr Daoloth - klávesy (2001 - 2003)
* Kostas Savvidis - bicie (1993 - 1997)

## Referencie

Kategória:Grécke heavymetalové hudobné skupiny
Zastávky na znamenie

***Zastávky na znamenie*** je v poradí druhý štúdiový album Laca Lučeniča, ktorý vyšiel ako jeho sólový projekt, bez hlavičky skupiny Limit. Album bol nahratý v roku 1987, autorom hudby bol Laco a štyri piesne mu zhudobnil Ivan Minárik. Textára Kamila Peteraja na tomto albume nahradili Martin Sarvaš a Daniel Mikletič. V piesni „Tak sa to má“ doplnila Laca Oľga Záblacká.

## Zoznam skladieb

## Výroba albumu
* Ladislav Lučenič – klávesové nástroje, spev, programovanie, vokály
* Ivan Minárik – klávesové nástroje, programovanie, vokály
* Oľga Záblacká – spev(9)
;Produkcia
* Alexander Soldán, Ján Lauko, Peter Smolinský – nahrávanie
* Štefan Danko – zvuková réžia
* Ivan Minárik – technik
* Jiří Kovanic – fotografie
* Adam Hoffmeister – dizajn

## Referencie

Kategória:Albumy Laca Lučeniča
Kategória:Hudobné albumy z 1987
Illeana Douglas

**Illeana Hesselberg** ( * 25. júl 1965, Quincy, Massachusetts), známa pod menom **Illeana Douglas** je  americká herečka, producentka, režisérka a scenáristka. 

## Detstvo a mladosť
Je dcérou učiteľky a maliara, v 70. rokoch boli jej rodičia silno ovplyvnení kultúrou hippies. Jej otec bol synom herca Melvyna Douglasa. V detstve mala dvoch starších bratov, z ktorých jeden zomrel. Vyrastala v Connecticute. Meno Illeana dostala po rumunskej princeznej. 

## Kariéra
Navštevovala divadelnú školu Neighborhood Playhouse School. V roku 1991 sa objavila v menšej úlohe vo filme *[[Mys hrôzy (film z roku 1991)|Mys hrôzy]]*, ktorý režíroval Martin Scorsese, jej vtedajší partner. V roku 1995 si zahrala menšiu úlohu vo filme *Zomrieť pre..*, po boku Nicole Kidman. 

V roku 1999 si zahrala vo filme *Ozveny mŕtvych*, po boku Kevina Bacona. V rovnakom roku sa objavila v televíznom seriály *Action*, za ktorý získala ocenenie Satellite. V roku 2001 bola nominovaná na ocenenie Emmy Award za jej herecký výkon v televíznom seriály *Six Feet Under*. 

V rokoch 2008 až 2012 hrala v seriály pre spoločnosť IKEA, s názvom *Easy to Assemble*. Seriál mal štyri série. V roku 2014 sa objavila v televíznom seriály *Welcome to Sweden*, po boku Amy Poehler a Leny Olin. O rok neskôr produkovala televízny *Skinny*. Objavila sa tiež v jednej z hlavných úloh v seriály. 

## Súkromný život
Od roku 1989 do roku 1997 bola partnerkou Martina Scorseseho. V máji 1998 sa vydala za Georgea Axelroda, s ktorým sa v roku 2001 rozviedla. Pár nemal žiadne deti. Je vegetariánkou. 

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA nemeckého pôvodu
Kategória:Osobnosti USA lotyšského pôvodu
Kategória:Osobnosti z Massachusetts
Tours Duo

**Tours Duo** sú dva rozostavané mrakodrapy, ktoré sa nachádzajú v 13. parížskom obvode na okraji okruhu a Ivry-sur-Seine.

Projekt počíta s celkovou veľkosťou úžitkovej plochy viac ako 108 000 m². Sídliť v ňom majú predovšetkým kancelárie, v ktorých sa bude nachádzať sídlo banky Natixis (skupina BPCE), ale tiež hotel, reštaurácia, bar s panoramatickou terasou s výhľadom na Paríž, hľadisko, obchody a zelené terasy.

Po dokončení bude veža Duo č. 1 so 180 m treťou najvyššou budovou v hlavnom meste po Eiffelova veža (324 m) a Tour Montparnasse (209 m), na rovnakej úrovni ako budúca *[[Tour Triangle]]*. Celá bude dopĺňať „pás“ tvorený niekoľkými vežami a výškovými budovami nachádzajúcimi sa pri bránach hlavného mesta.

Práce na dvoch vežiach sa začali koncom marca 2017 a dokončenie je naplánované na rok 2021.

## Iné projekty

## Externé odkazy
* Tours Duo v *jeannouvel.com*

Kategória:Mrakodrapy v Paríži
Kategória:Stavby v Paríži
Kategória:13. obvod (Paríž)
Kategória:2021
Karibská oblasť

**Karibská oblasť** môže byť:
*Karibik
*jeden z biogeografický regiónov Zeme, pozri Karibská oblasť (biogeografický región).

## Zdroje
Karibský región

**Karibský región** môže byť:
*Karibik
*jeden z geografických regiónov Kolumbie (Región Caribe), pozri Karibský región (Kolumbia)
Karibské ostrovy

**Karibské ostrovy** sú ostrovy v strednej časti Ameriky. Presná definícia nie je ustálená - Karibské ostrovy môžu konkrétne vymedzené jedným z nasledujúcich spôsobov:
*a) Bahamy (vrátane ostrovov Turks a Caicos), Antily, všetky ostatné ostrovy v Karibskom mori (zoznam pozri nižšie) a prípadne aj Bermudy
*b) Bahamy (vrátane ostrovov Turks a Caicos) a Antily, prípadne aj Bermudy 
*c) Antily (bez Bahám) a všetky ostatné ostrovy v Karibskom mori (historicky aj Turks a Caicos a Inagua [t.j. Great Inagua a Little Inagua])
*d) Antily (bez Bahám)
*e) staršie: Náveterné ostrovy v širšom zmysle (=Malé Antily v užšom zmysle, t.j. Leeward Islands + Windward Islands)

## Karibské ostrovy v najširšom zmysle
Zoznam Karibských ostrovov podľa definície a):
*Bermudy - niekedy nepovažované za súčasť Karibských ostrovov; *zoznam pozri v článku o týchto ostrovoch*
*Bahamy v širšom zmysle 
**Bahamy v užšom zmysle - *zoznam pozri v článku o týchto ostrovoch*
**Turks a Caicos - *zoznam pozri v článku o týchto ostrovoch*
*Antily (vrátane Južných Záveterných ostrovov) - *zoznamy pozri v článkoch [[Antily]], [[Veľké Antily]] a [[Malé Antily]]*
*ostatné ostrovy v Karibskom mori:
**v rámci štátu Mexiko: Isla Mujeres, Isla Cancún, Isla Cozumel, Banco Chinchorro
**v rámci štátu Belize: Ambergris Cays, Mangrove Cays, Tumeffe Islands, Lighthouse Reef, Glover Reef, Ranguana Cay, North spot, Grass Cay
**v rámci štátu Honduras: Islas Santanilla, Islas del Cisne, Arrecifes de la Media Luna, Cayos Cocorocuma, Cayos Vivorillo, Cayos Becerro, Cayos Cajones, Cayos Cochinos, Islas de la Bahía, Isla de Utila, Isla de Roatán, Isla Barbareta, Isla de Guanaja
**v rámci štátu Nikaragua: Isla Venado, Islas del Maíz, Cayos de Perlas, Cayos Miskitos, Cayos Tyras, Edinburgh Reef
**v rámci štátu Panama: Archipiélago de San Blas (siaha od mysu Punta San Blas až po hranice s Kolumbiou), Sapodilla Islet, Archipiélago de Bocas del Toro, Isla Escudo de Veraquas 
**v rámci štátu Kolumbia: San Andrés y Providencia (t.j. Isla de San Andres, Cayos Albuquerque, Isla de la Providencia), Islas San Bernardo, Islas del Rosario
**v rámci štátu Venezuela: Isla San Carlos, Isla de Patos, Isla Antica, Isla Cotorra, Isla Venado, Isla Redonda, Isla Mariusa, Isla Iduburojo, Islas Caracas, Islas Chimanas, Islas Borrachas, Islas Píritu, Farallón Centinela; Poznámka: ostatné ostrovy štátu Venezuela patria do Južných Záveterných ostrovov (čiže do Antíl v bežnom ponímaní)

## Pozri aj
*Karibik
*Západná India
*Karibské more

## Zdroje

Kategória:Karibské ostrovy
Milan Kabina

Mgr. **Milan Kabina** (* 8. december 1989, Banská Štiavnica) je slovenský podnikateľ a politik. Od roku 2020 je členom predsedníctva strany KDH. Od roku 2018 je tiež poslancom mesta Banská Štiavnica v mestskom zastupiteľstve. V rokoch 20202021 bol zastupujúcim predsedom Kresťanskodemokratickej mládeže Slovenska.

## Životopis
Kabina sa narodil v Banskej Štiavnici, kde absolvoval Katolícku spojenú školu sv. Františka Assiského. Vyštudoval verejnú politiku a verejnú správu a politológiu na Fakulte politických vied a medzinárodných vzťahov Univerzity Mateja Bela v Banskej Bystrici.

Kabina založil občianske združenie OZ 89 na kontrolu transparentnosti komunálnych volieb.

V roku 2020 kandidoval v parlamentných voľbách za KDH z 11. miesta. Získal 5 965 prednostných hlasov, strana však získala len 4,7 % hlasov a do parlamentu sa nedostala.

S manželkou Veronikou v Banskej Štiavnici vybudoval v Limpacherovom dome prvý ruinbar na Slovensku. Limpacherov dom je posledným zachovaným renesančným palácovým domom v Banskej Štiavnici.

## Referencie


Kategória:Osobnosti z Banskej Štiavnice
Kategória:Absolventi Fakulty politických vied a medzinárodných vzťahov Univerzity Mateja Bela v Banskej Bystrici
Kategória:Slovenskí podnikatelia
Kategória:Slovenskí komunálni politici
Kategória:Politici KDH
Korbel Champagne Cellars

**Korbel Champagne Cellars** (*Vinárske závody Korbel*) je spoločnosť produkujúca víno. Od začiatku má sídlo v kalifornskom meste Guerneville, distrikt Sonoma. *Korbel Champagne Cellars* je dcérska spoločnosť firmy *F. Korbel & Brothers, Inc.*, ktorá bola založená v roku 1862 a poskytovala rôzne služby a produkty, napríklad stavebné drevo (anglicky *timber*).

## História
Firmu Korbel Champagne Cellars založili v roku 1882 traja českí bratia František, Anton a Josef Korbel. V roku 1954 firmu kúpil potomok rodiny nemeckých imigrantov Adolph Heck. Jeho syn Gary prevzal vedenie firmy v roku 1984 a zvýšil produkciu z 150 000 na 1,3 milióna bedien ročne. V roku 2011 firma Korbel Champagne Cellars bola 12. najväčší producent vína v Spojených štátoch amerických.

## Produkty
Korbel Champagne Cellars pre svoje šumivé víno používa názov *[[šampanské]]* ako časť názvu produktu na niektorých svojich etiketách. Vychádza zo štandardného pravidla pre použitie tohto názvu podľa zákona Spojených štátov amerických. Na svojom webe firma Korbel Champagne Cellars seba nazýva *producers of fine California méthode champenoise champagnes for 139 years* (výrobca kvalitného kalifornského šampanského už 139 rokov).

## Popularita
Šumivé vína Korbel boli podávané na 9 inauguráciách prezidentov USA, naposledy v roku 2017.

Brandy firmy Korbel Champagne Cellars má tiež veľkú popularitu a predaj je najväčší v štáte Wisconsin, kde sa predá asi 28 % celkovej produkcie brandy.

## Galéria

Korbel Champagne Cellars.jpg|Vinárské závody Korbel v Kalifornii
Korbel.jpg|Šampanské firmy Korbel Champagne Cellars
Korbel Champagne-9493.jpg|Šampanské Korbel Champagne Cellars v sklade
Korbel Champagnes for sale-9491.jpg|Sklad firmy Korbel Champagne Cellars so šampanským


## Referencie

## Pozri aj
* šampanské

## Iné projekty

## Externé odkazy
* Oficiálne stránky

## Zdroj
* 

Kategória:Vinohradníctvo
Kategória:Alkoholické nápoje
Kategória:Podniky v USA
Spiros Antoniou

**Spiris Antoniou** (* 24. október 1973, Atény, Grécko) je grécky maliar, basgitarista a spevák gréckej death metalovej skupiny Septicflesh. Spolu so svojim bratom Christos Andoniuom a Sotirisom Vayenasom stál pri jej vzniku v roku 1990.

## Diskografia
**Septicflesh**

* Temple of the Lost Race (EP) (1991)
* Mystic Places of Dawn (1994)
* Esoptron (1995)
* Ophidian Wheel (1997)
* The Eldest Cosmonaut (EP) (1998)
* A Fallen Temple (1998)
* Revolution DNA (1999)
* Sumerian Daemons (2003)
* Communion (2008)
* The Great Mass (2011)
* Titan (2014)
* Codex Omega (2017)
* Modern Primitive (2022)
**Vzorka kryty**

* Old Man's Child - Vermin (2005)
* Vader - Impressions in Blood (2006)
* Decapitated - Organic Hallucinosis (2006)
* Exodus - The Atrocity Exhibition: Exhibit A (2007)
* Before the Fall - Antibody (2011)
* Belphegor - Pestapokalypse VI (2006)
* Belphegor - Conjuring the Dead (2014)
* Belphegor - Totenritual (2017)
* Dream Evil - United (2006)
* Enshadowed - Intensity (2003)
* Moonspell - Night Eternal (2008)
* Moonspell - Alpha Noir (2012)
* Moonspell - Extinct (2015)
* Morgoth - Ungod (2015)
* Rotting Christ - Khronos (2000)
* Rotting Christ - Sanctus Diavolos (2004)
* Soilwork - Sworm to a Great Divide (2007)
* Thou Art Lord - DV8 (2002)
* Sorrows Path - The Rough Path of Nihilism (2013)

## Referencie

Kategória:Narodenia v 1973
Decapitated

**Decapitated** je poľská Technical death metalová skupina, založená v roku 1996.

## Diskografia
* Winds of Creation (2000)
* Nihility (2002)
* The Negation (2004)
* Organic Hallucinosis (2006)
* Carnival Is Forever (2011)
* Blood Mantra (2014)
* Anticult (2017)

## Referencie

Kategória:Poľské deathmetalové hudobné skupiny
Kategória:Poľské heavymetalové hudobné skupiny
Demo 1997 (Chiki liki tu-a)

***Demo 1997*** je prvá demonahrávka slovenskej alternatívnej skupiny Chiki liki tu-a z Prešova. Vznikla 1. februára 1997 v Slovenskom rozhlase Prešov. 

## Zoznam skladieb
# „Ta toto nie je možné“ (02:18) hudba: Chiki liki tu-a  text: Martin Višňovský
# „Gdo ja“ (03:40) hudba: Chiki Liki Tu-a  text: Martin Višňovský
# „Nedozierne možnosti“ (02:56)  hudba: Chiki Liki Tu-a  text: Martin Višňovský
# „Vrchovatou mierou“  (03:10)  hudba: Chiki Liki Tu-a  text: Martin Višňovský
# „Tončo je pončo“  (02:36)  hudba: Chiki Liki Tu-a  text: Martin Višňovský
# „Je to asi...“  (03:50)  hudba: Chiki Liki Tu-a  text: Martin Višňovský
# „Nenormálny“ (05:29)  hudba: Chiki Liki Tu-a  text: Martin Višňovský

## Nahrávanie
* Zvuk a mix: Peter Švorc
* Nahrávané: Slovenský rozhlas Prešov 1.2.1997
* Obal: Dušan Papp
;Skupina Chiki liki tu-a
* Martin Višňovský – basgitara , spev 
* Marián Ivan – gitara
* Peter Šima – bicie
* Tomáš Višňovský –  klávesy

Kategória:Albumy skupiny Chiki liki tu-a
Kategória:Hudobné albumy z 1997
Kategória:Demonahrávky
Susan Flanneryová

**Susan Flannery** (* 31. júl 1939, Jersey City, New Jersey, Spojené štáty) je americká herečka a režisérka.

## Detstvo a mladosť
Flanneryová sa narodila v Jersey City, v štáte New Jersey. Navštevovala školu na Manhattane a v roku 1962 získala titul BA na dievčenskej vysokej škole Stephens Collage v meste Kolumbia v Missouri. 

## Kariéra
Flanneryová započala svoju kariéru v roku 1963. O tri roky neskôr, stvárnila doktorku Lauru Spencer Horton, v televíznom seriály *Days of Our Lives*. V televíznom seriály účinkovala do roku 1975. V roku 1974 prijala úlohu vo filme *The Towering Inferno*, po boku Faye Dunaway, Paula Newmana či Stevea McQueena. Za svoju úlohu získala v roku 1975 ocenenie Zlatý glóbus. 

S Kirkom Douglasom a Christopherom Plummerom hrala vo filme *The Moneychangers* z roku 1976. 

V rokoch 1980 až 1981 stvárnila jednu z vedľajších úloh v televíznom seriály *Dallas*. V rokoch 1987 až 2012 účinkovala v americkej telenovele s názvom *The Bold and the Beautiful*. Jej úloha v telenovele bola pre dejové línie veľmi dôležitá a Flanneryová dobrovoľne po 25 rokoch účinkovania sa rozhodla zo seriály odísť. Jej postava zomrela na rakovinu pľúc. Za jej herecký výkon získala mnoho nominácii a ocenení. 

## Súkromný život
Flanneryová nebola nikdy vydatá a má adoptovanú dcéru Blaise. Patrí k herečkám ktoré si strážia svoje súkromie. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Televízne herečky USA mydlových opier
Kategória:Držitelia ceny Zlatý glóbus
Kategória:Držitelia ceny Daytime Emmy
Kategória:LGBT osobnosti USA
Kategória:Osobnosti z Jersey City
Singel 1998 (Chiki liki tu-a)

„**Singel 1998**“ je z prvého albumu *[[Nezatváraj Milan dvere]]*,  slovenskej alternatívnej skupiny Chiki liki tu-a z Prešova.  Vznikol 16.-23.februára 1998 v Slovenskom rozhlase Bratislava. 

## Zoznam skladieb
# „Tončo je pončo“   (02:08)  hudba: Chiki liki tu-a  text: Martin Višňovský
# „Malicherná záležitosť“  (03:19)  hudba: Chiki liki tu-a  text: Martin Višňovský
# „Gdo ja“  (03:26)  hudba: Chiki liki tu-a  text: Martin Višňovský

## Nahrávanie singlu
* Zvuk a mix: Ľuboš Války
* Nahrávané: Slovenský rozhlas Bratislava,  16.-23. február 1998
* Obal: Asis s.r.o.
;Chiki liki tu-a
* Martin Višňovský – basgitara , spev 
* Marián Ivan – gitara, zbory, spev 
* Peter Šima – bicie, zbory
* Tomáš Višňovský –  klávesy , trúbka , perkusie, zbory
* Tomáš Paľo – trombón, tenor flauta, zbory

Kategória:Single skupiny Chiki liki tu-a
Kategória:Single z 1998
Viceprezident Spojených štátov

thumb|250px|Vlajka viceprezidenta Spojených štátov

**Viceprezident Spojených štátov** ( *Vice President of the United States*) je po prezidentovi druhým najvyšším predstaviteľom Spojených štátov a podľa ústavy je predsedom ex officio Senátu Spojených štátov. Právo na hlasovanie v senáte má však iba v prípade rovnosti hlasov. V poradí nástupníctva na funkciu prezidenta je prvý, kto by v prípade neschopnosti výkonu funkcie prezidenta nastúpil na jeho miesto. Viceprezidenta volia občania Spojených štátov nepriamo spolu s prezidentom v prezidentských voľbách na 4 roky pomocou Zboru voliteľov.

V novembri 2020 bola v prezidentských voľbách zvolená na post viceprezidenta Kamala Harrisová. Do funkcie nastúpila 20. januára 2021, kedy bola inaugurovaná ako 49. viceprezidentka Spojených štátov. Stala sa prvou černoškou, juhoazijatkou a ženou na tomto poste. Súčasným, v poradí 50. viceprezidentom USA, je JD Vance, ktorý bol inaugurovaný 20. januára 2025.

## Nástupníctvo
V prípade uvoľnenia úradu prezidenta Spojených štátov sa viceprezident stáva prezidentom do konca funkčného obdobia. V prípade uvoľnenia úradu viceprezidenta Spojených štátov prezident prostredníctvom 25. dodatku ústavy menuje nového viceprezidenta s väčšinovým súhlasom Senátu a Snemovne reprezentantov.
Osoba vykonávajúca úrad prezidenta či viceprezidenta nemôže byť naturalizovaný občan Spojených štátov, občianstvo musí získať narodením. Minister vlády môže byť narodený v cudzine, ale tým mu zaniká možnosť vykonávať úrad prezidenta či viceprezidenta.

## Obsadenie úradu
Úrad viceprezidenta Spojených štátov do roku 2021 zastávali len muži. V prezidentských voľbách v roku 2008 kandidovala do tejto funkcie Sarah Palinová. Ide ešte len o druhou ženou v dejinách USA, ktorá bola nominovaná na druhý najvyšší úrad, v rámci jednej z dvoch najväčších strán. Prvýkrát sa tak stalo v prezidentských voľbách 1984, kedy za Demokratickú stranu neúspešne kandidovala na úrad viceprezidentky newyorská kongresmanka Geraldine Ferrarová (spolu s prezidentským kandidátom Walterom Mondale). Kamala Harrisová je prvou ženou zvolenou do úradu, zároveň je prvou nebielou osobou v úrade.

## Žijúci viceprezidenti
K decembru 2022 žije 6 viceprezidentov: 1 úradujúca viceprezidentka a 5 bývalí viceprezidenti:

File:Quayle2k11.tif|Dan Quayle ( rokov)(19891993)
File:Web_Summit_2017_-_Centre_Stage_Day_3_DF2_7600_(38288479191)_(cropped).jpg|Al Gore ( rokov)(19932001)
File:Cheney.tif|Dick Cheney ( rokov)(20012009)
File:Joe Biden official portrait 2013 (cropped) 3.jpg|Joe Biden ( rokov)(20092017)
File:Mike Pence official Vice Presidential portrait (cropped).jpg|Mike Pence ( rokov)(20172021)
File:Kamala Harris Vice Presidential Portrait.jpg|Kamala Harrisová ( rokov)(20212025)
File:January 2025 Official Vice Presidential Portrait of JD Vance.jpg|JD Vance ( rokov)(od 2025)


## Zdroj



Kategória:Vláda USA
Ggplot2

**ggplot2** je balík pre vizualizáciu dát pre programovací jazyk R, ktorý bol vytvorený v roku 2005 Hadleym Wickhamom. ggplot2 je implementácia prístupu k vytváraniu grafov označovaného ako *grammar of graphics*, ktorý bol popísaný Lelandom Wilkinsonom, a ktorý graf sémanticky delí na súčasti s odlišným významom, ako sú napríklad osy či vrstvy. Balík môže slúžiť ako náhrada predvoleného systému tvorby grafov v R. 

Od roku 2005 sa ggplot2 zaradil medzi najpopulárnejšie R balíky. Je vyvíjaný pod licenciou MIT, predtým GNU GPL.

## Porovnanie s predvoleným systémom a inými balíkmi
V porovnaní s predvolenou grafikou v R, ggplot2 umožňuje používateľovi pridávať, odstraňovať či meniť komponenty v grafickom znázornení dát pri vysokej miere abstrakcie. Takéto spracovanie kódu je avšak náročnejšie na výpočetný čas.

Grafické znázornenie (plot) je možné vytvoriť pomocou funkcie gplot(). Komplexnejšie grafy sú k dispozícii prostredníctvom príkazu ggplot().

## Inštalácia
Jednou z ciest získania balíka ggplot2 je inštalácia celého balíka tidyverse.
 install.packages("tidyverse")
Alternatívne je možné nainštalovať len samostatný balík ggplot:
 install.packages("ggplot2")
Prípadne vývojovú verziu z GitHubu:
 install.packages("devtools")

 devtools::install_github("tidyverse/ggplot2")

## Súvisiace projekty
* ggplot pre Python
* Plotly - interaktívne, online ggplot2 grafy
* gramm, systém na vizualizáciu pre MATLAB, inšpirovaný ggplot2
* gadfly, systém na vizualizáciu Julia, založený na ggplot2
* Chart::GGPlot - ggplot2 port v Perl

## Referencie

Kategória:Štatistický softvér
Eartha Kitt

**Eartha Kitt** (; * 17. január 1927, North, Južná Karolína, USA – † 25. december 2008, Weston, Connecticut, USA) bola americká speváčka, filmová, televízna a dabingová herečka, tanečnica, spisovateľka a aktivistka.

## Detstvo a mladosť
Jej matka, Annie Mae Keith bola afrického pôvodu a svojho otca nikdy nepoznala. Vyrastala u svojej tety. Po smrti jej matky vyrastala s Mamie Kitt, s ktorou sa presťahovala do Harlemu v New Yorku.

## Kariéra
Svoju kariéru začala v roku 1942 ako členka Katherine Dunham Company. V súbore zostala do roku 1948. Nahrala niekoľko piesní, ako napríklad  "Let's Do It", "Champagne Taste", "C'est si bon", "Just an Old Fashioned Girl", "Monotonous", "Je cherche un homme", "Love for Sale", "I'd Rather Be Burned as a Witch", "Kâtibim", "Mink, Schmink", "Under the Bridges of Paris" a iné. Bola veľmi obľúbená pre svoj špecifický hlas.

V roku 1953 naspievala svoj najznámejší hit, "Santa Baby". O rok neskôr si zahrala v muzikáli *New Faces of 1952*.
V roku 1966 stávrnila Catwoman, vo filme *Batman*. V 70. rokoch 20. storočia skúšala šťastie na Broadwayi. K hudbe sa vrátila okolo roku 1984, keď naspievala pieseň "Where Is My Man".

V roku 1992 stvárnila menšiu úlohu po boku herca Eddieho Murphyho vo filme *Bumerang*. Objavila sa tiež v muzikálnom predstavení *Čarodejník zo zeme Oz*, kde stvárnila zlú čarodejnicu zo Západu.

V roku 2000 prepožičala svoj hlas postave menom Yzma, v kreslenej rozprávke *Vladárova nová tvár*. Za svoju prácu získala ocenenie Annie. Spolupracovala aj na seriálovej verzii, za ktoré tiež získala ocenenia Daytime Emmy, v rokoch 2007 a 2008.

## Súkromný život
Bola vydatá za Johna W. McDonalda, v rokoch 1960 až 1965. Spolu mali jedno dieťa, dcéru Kitt McDonald.

Počas celého života bola Eartha Kitt obyvateľkou Connecticutu. Neskôr sa na krátky čas presťahovala do New Yorku, konkrétne Pound Ridge ale po čase sa vrátila do Connecticutu, aby bola blízko svojej dcéry a jej rodiny.

Bola silnou aktivistkou a v roku 1966 založila nadáciu Kittsville Youth Foundation, ktorá sa zaoberala znevýhodnenou mládežou v oblasti Watts, v Los Angeles. Patrila tiež k obhajcom práv LGBT a bola členkou združenia žien.

## Úmrtie
Príčinou jej úmrtia bola rakovina hrubého čreva, na ktorú zomrela 25. decembra 2008, vo svojom dome vo Westone, v štáte Connecticut.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Speváčky USA
Kategória:Džezové speváčky USA
Kategória:Dance speváčky USA
Kategória:Držitelia ceny Daytime Emmy
Kategória:Osobnosti z Južnej Karolíny
Kategória:Osobnosti USA afrikánskeho pôvodu
Kategória:Aktivisti za ľudské práva
Kategória:LGBT aktivisti
Kategória:Úmrtia na rakovinu hrubého čreva
Michal Štanceľ

**Michal Štanceľ** (*20. október 1921, Malý Čepčín - ✝10. februára 1989) bol slovenský a československý politik Komunistickej strany Slovenska, minister vlád ČSSR a poslanec Snemovne národov Federálneho zhromaždenia za normalizácie.

## Životopis
V rokoch 1953 - 1960 pôsobil ako námestník predsedu Slovenského úradu sociálneho zabezpečenia, medzi rokmi 1960-1963 bol námestníkom predsedu a v rokoch 1963 - 1968 predsedom Štátneho úradu sociálneho zabezpečenia. V období rokov 1968 - 1983 bol federálnym ministrom, najprv krátko do apríla 1968 ako minister bez kresla v prvej vláde Oldřicha Černíka. Bol ministrom práce ČSSR. V roku 1971 mu bol udelený Rád práce, roku 1981 Rád republiky. V rokoch 1968 - 1970 sa uvádza ako účastník zasadnutí Ústredného výboru Komunistickej strany Slovenska. 31. augusta 1968 bol kooptovaný za člena Ústredného výboru Komunistickej strany Československa.

Vo voľbách roku 1971 zasadol do slovenskej časti Snemovne národov (volebný obvod č. 124 - Zvolen I, Stredoslovenský kraj). Mandát obhájil vo voľbách roku 1976 (obvod Zvolen I) a voľbách roku 1981 (obvod Rimavská Sobota). Vo Federálnom zhromaždení zotrval do konca funkčného obdobia, teda do volieb roku 1986.

## Zdroj

## Referencie


Kategória:Nositelia Radu republiky
Kategória:Nositelia Radu práce
Kategória:Politici KSČ
Kategória:Česko-slovenskí ministri bez kresla
Kategória:Poslanci česko-slovenského Federálneho zhromaždenia
Kategória:Úmrtia v 1989
Kategória:Narodenia v 1921
Medaila za zásluhy o slovenskú diplomaciu

náhľad|Averz a reverz pánskej verzie medaily
náhľad|Averz, stužka a rozeta dámskej verzie
**Medaila za zásluhy o slovenskú diplomaciu** je najvyššie rezortné ocenenie Ministerstva zahraničných vecí a európskych záležitostí Slovenskej republiky. Vyznamenanie udeľuje minister zahraničných vecí a je udeľované osobám za mimoriadne zásluhy o budovanie diplomacie Slovenskej republiky, významný prínos k napĺňaniu cieľov zahraničnej politiky Slovenskej republiky, rozvoj vzťahov so Slovenskou republikou alebo za šírenie dobrého mena Slovenskej republiky v zahraničí.   

## Opis vyznamenania
náhľad|Stuha
Obojstranná medaila pozostáva z kovového modulu priemeru 40 mm razeného z mosadze, postriebreného a následne patinovaného. Centrálny motív averzu tvoria tri lipové listy položené na sieti. Na averze je kruhopis: DIPLOMACIA MIER PRIATEĽSTVO SPOLUPRÁCA. Centrálny motív reverzu tvorí motív podávajúcich sa rúk položený na sieti. Kruhopis reverzu tvorí pomenovanie a hlavné kritérium zásluhy, za akú sa udeľuje ocenenie: ZA ZÁSLUHY O SLOVENSKÚ DIPLOMACIU. Kovový modul je zavesený na svetlomodro-bielo-modro-červenej hodvábnej stuhe širokej 38 mm. Čestná medaila je zriadená v pánskej aj dámskej verzii, ktorú rozlišuje typ stuhy. K medaile patrí 38 mm široká stužka a rozeta s priemerom 12 mm.   

Výtvarným autorom medaily je heraldik Marek Sobola spolu s diplomatom Ľubomírom Rehákom, ktorý je aj autorom idey vzniku vyznamenania. Realizácia vyznamenania vznikla v spolupráci s Mincovňou Kremnica, š.p. Medaila ako úžitkový dizajn bola prihlásená do súťaže "Národná cena za produktový dizajn 2021" v kategórii "Umenie & dizajn & remeslo". Súťaž organizuje Slovenské centrum dizajnu.  

## Laureáti

### Udelil minister Ivan Korčok
**2020**
* Lady Milena Grenfell-Baines MBE, krajanská aktivistka
*Jan Telenský, podnikateľ, investor a filantrop
* Tibor Borovský, duchovný správca Slovenskej katolíckej misie v Londýne
**2021**
* Anton Neuwirth, prvý veľvyslanec Slovenskej republiky pri Svätej stolici, *[[in memoriam]]*
*Mária Krásnohorská, emeritná slovenská veľvyslankyňa. Krajinu reprezentovala na poste stálej predstaviteľky SR pri OSN v Ženeve, a bola veľvyslankyňou vo Francúzsku a v Taliansku
*Eduard Kukan
**2022**

* Marek Šafin, slovenský diplomat, veľvyslanec Slovenskej republiky v Kyjeve

### Udelil minister Miroslav Wlachovský
**2023**

* Ingrid Brocková
* Pavol Demeš
* Milan Kňažko
* Ivan Korčok
* Miroslav Lajčák
* Miroslav Mojžita
* Rudolf Schuster

## Referencie


Kategória:Slovenské rady a vyznamenania
Gallagher

**Leo Anthony Gallagher, Jr.** (* 24. júl 1946, Fort Bragg, Severná Karolína, USA – † 11. november 2022, Palm Springs, Kalifornia, USA) bol americký herec a komik.

## Referencie

## Iné projekty

## Externé odkazy
* 

## Zdroj

Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Komici USA
Kategória:Humoristi USA
Kategória:Osobnosti zo Severnej Karolíny
Kategória:Osobnosti USA chorvátskeho pôvodu
Kategória:Osobnosti USA írskeho pôvodu
IC 2631

**IC 2631** je reflexná hmlovina v južnom súhvezdí Chameleón, pozorovateľná je teda takmer výhradne z južnej pologule. Objavil ju americký astronóm DeLisle Stewart 22. mája v roku 1900.
 Hmlovina je súčasťou komplexu hviezdotvorných molekulárnych mrakov v súhvezdí Chameleón a nachádza sa uprostred severnej časti mraku s názvom Chameleon 1. Ide o jeden z našich najbližších regiónov hviezdotvorby, preto je cieľom výskumov zaoberajúcich sa protohviezdami a mladými hviezdami. Hmlovina sa nachádza vo vzdialenosti približne 500 svetelných rokov a osvetľuje ju hviezda HD 97300, ktorá patrí medzi najväčšie a najjasnejšie hviezdy v okolí. Je to hviezda typu Herbig Ae/Be, teda je ešte pred hlavnou postupnosťou. 

## Referencie

Kategória:Súhvezdie Chameleón
2631
Kategória:Reflexné hmloviny
Kategória:Astronomické objekty objavené v roku 1900
Michal Kocák

PhDr. **Michal Kocák**, CSc. (* 27. september 1934, Močarany – † 25. september 2024, Martin) bol slovenský literárny historik, editor, pedagóg a pracovník Matice slovenskej.

## Životopis
Narodil sa v rodine roľníka. Gymnázium ukončil v Michalovciach (19451953). Vysokú školu pedagogickú študoval v Bratislave (19531957).
[náhľad|268x268pixelů|Michal Kocák (prvý zľava - za stolom vpredu) na konferencii o literárnom múzejníctve v [Turčianske Teplice|Turčianskych Tepliciach 19. apríla 1966]]
Ako stredoškolský profesor pôsobil v Novom Meste nad Váhom (19571960). V rokoch 19601963 bol odborným asistentom na Pedagogickom inštitúte v Martine. Od roku 1963 do roku 1997 pracoval v Matici slovenskej ako odborný a neskôr ako samostatný vedecký pracovník v Archíve literatúry a umenia. V roku 1968 na základe práce *Jozef Škultéty a formovanie literárneho realizmu* získal vedeckú hodnosť kandidáta vied a taktiež aj doktorát filozofie. 

## Dielo (výber)

### Materiálové práce
* *Autobiografia Ľudmily Podjavorinskej*
* *Medňanského Ľubica*
* *Rázusov román Svety*
* *Vansovej román Kliatba*
* *Podjavorinskej epika vo veršoch*
* *Básne Jonatana Dobroslava Čipku*
* *Listy Pavla Kuzmányho*

### Knihy
* *Pripomíname si..*, 1965
* *Dejiny slovenskej literatúry*, 1968
* Samo Cambel: *Zlomená duša*, 1972
* Samo Kuchta: *Dielo*, 1972
* *Listy Jozefa Škultétyho 1*, 1982
* *Listy Jozefa Škultétyho 2*, 1983
* *Jozef Škultéty – Pri prameni pravdy-život a dielo v dokumentoch*, 1983
* Maria Štechová: *Myšlienky o ľudioch a veciach*, 1984

## Referencie

## Externé odkazy
* 
* Michal Kocák – Spolok slovenských spisovateľov

Kategória:Osobnosti z Michaloviec
Kategória:Slovenskí literárni historici
Kategória:Slovenskí stredoškolskí pedagógovia
Kategória:Pracovníci Matice slovenskej
Fabión

[náhľad|Fabiónová rímsa z druhej polovice [18. storočie|18. storočia (Praha, Košíře)]]
[náhľad|Fabíón na rímse interiéru evanjelického kostola v [Komárno|Komárne]]

**Fabión** alebo **fabiónová rímsa** () je zaoblený alebo vyžľabený či rôzne profilovaný prechod medzi stenou a stropom miestnosti s oblým profilom (respektíve v tvare štvrťkruhu). Hmota fabiónu je tvorená omietkou, vnútorná výstuž je z trstiny alebo dreva. Ak je zaoblenie fabiónu odstupňované hovoríme o fabiónovej rímse.

## Referencie

## Literatúra
*

## Pozri aj
* rímsa
*klenba
* omietka

## Externé odkazy

* Fabión

Kategória:Architektonické prvky
Kategória:Fasáda
Ketokyselina

[náhľad|[Pyruvát (hore), acetoacetát (v strede) and kyselina levulínová (dole)]]

**Ketokyseliny** sú organické zlúčeniny obsahujúce karboxylovú skupinu a ketónovú skupinu. α-ketokyseliny sú obzvlášť dôležité, pretože sa v biochémii objavujú v rôznych metabolických cykloch. Ketokyseliny sa niekedy nazývajú i **oxokyseliny**, prípadne sa spolu s aldehydokyselinami označujú ako oxokyseliny (teda kyseliny obsahujúce oxoskupinu). Tento názov by však nemal byť zamieňaný s anorganickými kyselinami s rovnakým názvom.

## Klasifikácia
Ketokyseliny rozdeľujeme podľa vzájomnej polohy ketoskupiny a karboxylovej skupiny. Bežné druhy sú:

* α-ketokyseliny (tiež 2-oxokyseliny), ako napríklad pyruvát, majú ketoskupinu na uhlíku hneď vedľa karboxylovej skupiny (alfa uhlíku). Jednou z dôležitých α-ketokyselín je oxalacetát, ktorý vystupuje v citrátovom cykle. Ďalšou je alfa-ketoglutarát, ketokyselina s piatimi uhlíkmi, ktorý vzniká z kyseliny glutámovej. α-ketoglutarát sa účastní bunkovej signalizácie, kde funguje ako koenzým, a transaminačných reakcií. α-ketokyseliny je možné využiť ako acylačné činidla.
* β-ketokyseliny (tiež 3-oxokyseliny), ako napríklad acetoacetát, majú ketoskupinu na druhom uhlíku od karboxylovej skupiny. Môžu sa tvoriť Claisenovou kondenzáciou (kondenzačná reakcia dvoch esterov za tvorby diketónu).
* γ-ketokyseliny (tiež 4-oxokyseliny), ako napríklad kyselina levulínová, majú ketoskupinu na treťom uhlíku od karboxylovej skupiny.

## Biochemický význam
Ketokyseliny sa nachádzajú v mnohých anabolických dráhach v metabolizme vo všetkých organizmoch. U rôznych rastlín, ako napríklad bolehlav škvrnitý alebo rastlín z čeľade krčiažnikovité, sa kyselina 5-oxooktánová  mení pomocou enzýmových i neenzýmových reakcií na cyklické alkaloidy na báze koniínu.

Pri nedostatku cukrov ako zdroja energie sú organizmy schopné využiť uložené lipidy a proteíny ako zdroj energie. Glukogénne aminokyseliny sú premieňané na glukózu, ketogénne aminokyseliny sú deamináciou premieňané na α-ketokyseliny a ketolátky. Ketokyseliny vznikajú i počas beta-oxidácie lipidov.

α-ketokysliny sú využívané primárne ako zdroj energie pre bunky pečene, rovnako sa využívajú v syntéze mastných kyselín.

## Referencie

## Zdroj

Kategória:Ketokyseliny
Slncovky

**Slncovky** (lat. *Heliozoa* alebo *Heliozoea*) môže byť:
*v starších systémoch trieda patriaca do koreňonožcov (Rhizopoda), ktorá zahŕňala taxóny Centrohelida, Actinophryida a (prípadne) ďalšie taxóny, pozri slncovky (tradičný taxón)
*v novších systémoch:
**iný názov taxónu Actinophryida(e), pozri slncovky (Actinophryidae)
**iný názov taxónu centrohelidovce (Centrohelida, synonymá: Centrohelea, Centroplasthelida), resp. do roku 2015 prípadne súhrnný názov taxónov centrohelidovce a Endohelea, pozri centrohelidovce (a Endohelea)
**zriedkavo: iný názov taxónu Haptista (v novšom ponímaní, čiže taxóny Centrohelida, Haptophyta [=Prymnesiophyceae v širšom zmysle, vrátane Pavlovales], Alveidia a možno aj Rappemonada), pozri Haptista

## Zdroje
Minimax (algoritmus)

**Minimax** je algoritmus, ktorý má určiť najlepšiu stratégiu hry tým, že prezerá dopredu rôzne postupnosti ťahov a snaží sa nájsť takú postupnosť, ktorá vedie k výhre hráča. Minimax algoritmus je považovaný za jeden zo základných algoritmov umelej inteligencie v problematike riešenia problémov opísaných ako hra.

## Hra ako problém hľadania a algoritmus minimax

Nech máme hru pre dvoch hráčov, ktorých pomenujeme Max a Min, pričom Max začína hru a následne sa postupne v ťahoch hráči striedajú, kým nie je hra ukončená a následne výsledok hry bodovo ohodnotený. V tomto prípade je hra problémom hľadania:
* *začiatočný stav* reprezentuje začiatok hry pred prvým ťahom hráča Max 
* *množina operátorov* definuje povolené ťahy hráčov
* *množina stavov* reprezentuje všetky možné stavy hry
* *cieľový test* definuje koniec hry
* *bodovacia funkcia* definuje číselné ohodnotenie výsledkov hry

Algoritmus minimax určuje najlepšiu stratégiu pre hráča Max za predpokladu, že protihráč Min vždy zahrá ťah, ktorý je pre Maxa najhorším možným ťahom, a teda Max sa snaží maximalizovať svoje skóre a Min sa snaží minimalizovať Maxovo skóre. Minimax zaručuje hráčovi optimálnu hru za predpokladu, že výsledok nezávisí od náhodného deja. 

## Postup algoritmu minimax

Zo začiatku je potrebné vygenerovanie stromu hľadania, ktorý predstavuje preskúmanie všetkých možných stavov hry až po koncové stavy, a teda predstavuje množinu stavov. Jednotlivé stavy je potrebné bodovo ohodnotiť tak, že zo začiatku je na koncové stavy aplikovaná bodovacia funkcia a postupne sa ohodnocujú jednotlivé uzly stromu hľadania až po samotný koreň stromu, pričom platí, že ak je na ťahu Max, na uzol sa prenáša maximum z hodnôt nasledovníkov a ak je na ťahu Min, prenáša sa minimum z hodnôt nasledovníkov. V prípade vygenerovania a ohodnotenia stromu hľadania je možné vykonať ťah, vedúci do najlepšieho postavenia.

## Referencie


Kategória:Umelá inteligencia